als_Latn dik_Latn sag_Latn
Në Gostivar greva me 95 për qind pjesëmarrje të mësimdhënësve (VIDEO)
Për dallim nga përqindja në nivel republikan, në regjionin e Gostivarit përfshi edhe komunat Vrapçisht dhe Mavrovë – Rostushë, numri i mësimdhënësve që hynë në grevë ka arritur madje në 95 për qind. Tafë Ameti, drejtues i Sindikatës rajonale të Arsimit, Shkencës dhe Kulturës në Gostivar, njoftoi se në regjionin e Gostivarit mësimdhënësit kanë qenë kompakt në vendimin për grevë. “Sot regjioni i Gostivarit me tre komunat që mbulon hyri në grevë të përgjithshme duke respektuar vendimin e sindikatës. Flasim për ndërrimin e parë, rreth 95 % e mësimdhënësve janë përfshi në grevë gjenerale edhe atë në Arsim, Shkencë dhe Kulturë, përfshi edhe foshnjoret. Sa i përket çështjes të mbajtjes së grevës, është një grevë klasike ku gati se të gjithë institucionet janë përmbajtur asaj, përjashtuar disa raste kur flitet për paralelet me mësim në gjuhën maqedonase ku u vërejt përçarje mes mësimdhënësve. Por besoj se nga dita e mërkurë edhe ato do të na bashkëngjiten nga fakti se bëhet fjalë për çështje sociale, dhe jo diçka tjetër”, tha Ameti. Ai përjashtoi mundësinë e presioneve ndaj mësimdhënësve të regjionit të Gostivarit. Edhe pjesa e ngelur e mësimdhënësve kryesisht të nacionalitetit maqedonas, sipas tij, kanë shpërfillur vendimin e sindikatës nga droja e humbjes së vendit të punës. Por Ameti u shpreh i bindur se edhe ato nga dita e mërkurë do ti bashkëngjiten grevës. “Me plot përgjegjësi them se nuk flitet për ndonjë presion kur flasim për Gostivarin. Ekziston një far frike tek pala maqedonase duke menduar zbatimin e ligjit për arsim të mesëm dhe fillor, për zëvendësimin e arsimtarëve, por shpresoj se edhe ato do të binden në kërkesat tona” tha Ameti. /tv2/
als_Latn als_Latn